สวัสดีครับ ผมอายุ17 ปี อีก5เดือนข้างหน้ากำลังจะ18 ครับ ผมรู้สึกว่าอวัยวะเพศผมเล็กครับ ผมวัดตอนแข็งตัวเต็มที่ ได้ความยาว 5.2 นิ้ว เส้นรอบวง 4.1 นิ้ว อยากทราบว่าขนาดผมผิดปกติไหมครับ แล้วน้องชายผมยังโตได้อีกไหมครับ
สวัสดีค่ะ ขนาดของอวัยวะเพศชายปกติมักจะอยู่ที่ประมาณ4.4-6.5 นิ้ว เมื่อแข็งตัวเต็มที่ อวัยวะเพศชายความยาวน้อยกว่า 3 2/3 นิ้ว ในขณะแข็งตัว อาจถือว่าค่อนไปทางเล็กแต่อย่างไรก็ตามการมีอวัยวะเพศชายเล็กไม่ได้เป็นข้อจำกัดในการมีเพศสัมพันธ์จากที่กล่าวมานั้น จึงน่าจะเป็นขนาดของอวัยวะเพศชายที่เป็นปกติ และอย่างที่กล่าวไปว่าขนาดอวัยวะเพศไม่ได้เป็นปัจจัยเดียวที่มีผลต่อการมีเพศสัมพันธ์ และส่วนใหญ่แล้วหากอายุประมาณ 18 ปีแล้ว ขนาดของอวัยวะเพศก็อาจจะไม่ได้เพิ่มขึ้นอีกไม่ควรซื้อยาใดๆมารับประทานเองหรือไปฉีดสารใดๆเพื่อหวังผลในการเพิ่มขนาดอวัยวะเพศเพราะอาจทำให้เกิดผลข้างเคียงเช่นเรื่องการติดเชื้อหรือขาดเลือดของอวัยวะเพศซึ่งอาจทำให้เสียหายอย่างถาวรได้